Artiklid ja uudised
Pikk töökogemus viis oma ettevõtteni
Koolis oli kauge käia ja kui Paidest tuli hea tööpakkumine, jättis Lauri Länkur õpingud pooleli. Ta hakkas ekspordiks mööblit valmistama, kuni ettevõtet tabas pankrott. Noormees jätkas puutööd järgmises ettevõttes ning kokkuleppel tööandjaga hakkas füüsilisest isikust ettevõtjana lisatööd tegema.
Nii kestis viis aastat, kuni ta mõistis, et omal jõul ettevõtmine edasi ei arene ning on kaks võimalust: minna kuskile suuremasse ettevõttesse liinitööliseks või hakata tõsisemalt oma ettevõttega tegelema.
Stardiabi taotlust koostada polnud Lauri Länkuri jaoks keeruline, sest õde Tiina oli EASi varemgi projektitaotlusi kirjutanud ja asjadega kursis ning aitas äriplaani ja taotlust sõnastada. Et Lauri õde elab Põlvas, konsulteeriti projekti üksikasjades Põlvamaa Arenduskeskusega. Kuna Lõuna-Eestis on puidutöötlemises suuremad kogemused, siis usub ta, et sai sealt head nõu. Vajalike materjalide kokkupanek võttis pool aastat.
EASist otsuse ootamisele kulunud paar kuud olid ärevad. Võimalik, et negatiivse vastuse korral poleks OÜ Lekuluxi olemas, aga seda ei saa keegi iialgi teada, sest 2004. aasta sügisel otsustas EAS ettevõtet toetada 157 387 krooniga.
Stardiabiga sisustas Lauri Länkur tootmiseks Türi külje all vanemate talu abihoone, mille võimsus ja tehnika võimaldab teha kõige eripalgelisemat tööd, olgu tegu mööbli, uste, akende või treppidega. Võrreldes FIE ajaga on töö nüüd oluliselt kvaliteetsem ja kolm korda kiirem, samuti paindlik ja efektiivne. Ta ei näe põhjust silmi maha lüüa ka pealinna tugevas konkurentsis.
Hetkel töötab Lekuluxis kolm inimest, kuid niipea, kui tootmishoone olmepool korda saab, kavatseb omanik paar töölist lisaks palgata. Edaspidi on kavas praegune tootmispind laoks jätta ja rentida lähedusest suuremad ruumid. Samas ei plaani ettevõtja kümne aasta jooksul firmat rohkem laiendada, kui kümme inimest ära suudavad teha.
Väikeettevõttel säilib operatiivsus ja paindlikkus. Pealegi peab Lauri Länkur end loominguliseks inimeseks ega taha valmistada masstoodangut, vaid uusi ideid katsetada. Ettevõtte müügitööga püüab Lauri üksi toime tulla.
Puiduettevõtja arvates on maailm avardunud ja oma mätta otsas istudes ideed ei arene. Ta on vaadanud ringi Põhjamaades ja kiidab maakonna puiduettevõtjate omavahelist suhtlemist. Lauri Länkuri arvates ei ole siinsete puidualal tegutsevate väikeettevõtjate pingipark ega töökvaliteet sugugi kehvemad kui Soomes.
Ta ei karda, et teda võib tabada varasemate tööandjate kurb saatus: “Ettevõtted läksid pankrotti, sest nad hindasid oma võimeid üle. Nad ajasid tootmismahud suureks ja ladusid turjale ülejõu käiva laenukoorma.” Oluline on tähtaegadest kinni pidada ja kliendiga suhelda, eriti kui tekkivad materjalist või tootmisprotsessist tulenevad hilinemised. Klientidele tuleb muutustest teavet anda kohe, sest neil on õigus teada, mis seisus on nende tellimuste täitmine.
LEKULUX OÜ
Telefon: 56475651
firstname.lastname@example.org
www.lekulux.ee
Tekst ja foto Urmas Glase
Sind võivad huvitada ka järgnevad artiklid
Tänapäeva tellijale on seatud keeruline ülesanne, sest turul pakutav köögimööbli valik on väga lai. Arritali ei peaks valima inimene, kes otsib endale köögikappe. See mööbel sobib kodudesse, kus köök ei ole lihtsalt funktsionaalne toidu valmistamise koht. Köök on koht, kus avanevad meeled, sünnib suhtlus ja algab elu ise.
Küsisime Berliinis baseeruvalt disainerilt Michael Hilgersilt ideid kuidas kriisi ajal kodukontoris hakkama saada.
Praegu lisandub paljudele väikestele korteritele lisafunktsioon, millel algselt ei olnud kohta meie privaatsetel elamispindadel. Töö toimus veel hiljuti kontoris - nüüd on töökoht juba osa meie elamispinnast. Kõik ei taha oma söögilauda töölauaks muuta - sest nagu ka varem, peaks töö- ja eraelus range lahusus püsima jääma.
Pimedal ja külmal ajal igatseme koju soojust ja õdusust ning siin tuleb appi valgustus. Erinevad valgusallikad loovad meeleolu, valgustavad välja toanurki ja -soppe ning löövad ruumis särama soovitud tekstiili või detaili.
Kodus töötamine on hetkel paljudele kontoritöö tegijatele paratamatus, millega leppida tuleb.
Kogenud kontorite sisustajana pakub ELKE Mööbel (www.elkemoobel.ee) seitse soovitusi, millele
kodukontori sisseseadmisel või mugavamaks muutmisel tähelepanu pöörata ja kuidas kodus
töötamisest maksimum võtta.
Koroonaviiruse tõttu väljakuulutatud eriolukorrast riigis on suunatud paljud töötajad kodukontoritesse ja õpilased distantsõppele. Kuigi mõne inimese jaoks on see juba harjumuspärane, siis mitmed on leidnud end täiesti uuest olukorrast.
Need, kellel on juba eraldi tuba või nurgake kontorimööbli jaoks olemas, on muretud. Küll aga teistel võib ootamatu kodukontori üles seadmine osutuda üpris keeruliseks. Esimesed päevad pendeldad muretult diivani, köögilaua ja voodi vahel. Vahelduseks on nii täitsa tore, kuid lõpuks väsib selg pidevast küürutamisest ning tekib vajadus korraliku istumisasendi järele.
Varajane kohvi. Allalaaditud värsked uued äpid. Tehnikasaavutused, millest ta lapsedki pole kuulnud. Paberiservale tehtud kritseldused, mis ootavad jõudmist jooniste mappi. Radis Furniture’i disaineriga vestleb Maris Vahter.